קיפר סאת'רלנד

קיפר ויליאם פרדריק דמפסי ג'ורג' רופוס סאת'רלנד (באנגלית: Kiefer William Frederick Dempsey George Rufus Sutherland;‏ נולד ב-21 בדצמבר 1966) הוא שחקן ומוזיקאי קנדי, המוכר בעיקר בזכות גילום דמותו של ג'ק באואר בסדרת הטלוויזיה "24" (2001–2010, 2014). על משחקו בסדרה זו זכה בפרס אמי ובפרס גלובוס הזהב. סאת'רלנד נולד ב-21 בדצמבר 1966 בבית החולים סנט מרי ברובע פדינגטון בלונדון, אנגליה, בנם של דונלד סאת'רלנד ושל שירלי דאגלס (אנ'), שניהם שחקנים קנדיים מצליחים שחיו ועבדו באנגליה. יש לו אחות תאומה, רייצ'ל סאת'רלנד, שעובדת כמפקחת פוסט-פרודקשן. סבו מצד אמו, טומי דאגלס, היה פוליטיקאי קנדי יליד סקוטלנד ולשעבר ראש ממשלת ססקצ'ואן (1944–1961), אשר בזכותו הובאו שירותי בריאות אוניברסליים לקנדה. סאת'רלנד נקרא על שם הבמאי האמריקאי וורן קיפר (אנ'), שביים את אביו בסרטו העלילתי הראשון, "Castle of the Living Dead". משפחתו של סאת'רלנד עברה לקורונה, קליפורניה, ב-1968. הוריו התגרשו ב-1970. ב-1975 עבר סאת'רלנד עם אמו לטורונטו, אונטריו. הוא למד בבית הספר היסודי קרסנט טאון, חטיבת הביניים סנט קלייר (כיום חטיבת הביניים גורדון א. בראון) במזרח יורק (אנ'), ובחטיבת הביניים ג'ון ג'י אלטהאוס (אנ') בטורונטו. הוא למד במספר בתי ספר תיכוניים, כולל סנט אנדרו קולג' (אנ'), מכון מרטינגרוב (אנ') ו-בית הספר התיכון מלברן (אנ'). הוא גם בילה סמסטר בקולג' הקתולי רגיינה מונדי (אנ') בלונדון, אונטריו והשתתף בשיעורי משחק בסופי השבוע בבית הספר התיכון סר פרדריק באנטינג (אנ'). ב-2009, סאת'רלנד אמר בתוכנית של ג'ימי קימל, שהוא ורוברט דאוני ג'וניור היו שותפים לדירה במשך שלוש שנים כאשר עבר לראשונה להוליווד כדי לקדם את הקריירה שלו במשחק. הוא ודאוני גם כיכבו יחד בסרט "נערי 1969" (אנ') משנת 1988 הפעם הראשונה בה הופיע סאת'רלנד מול המצלמה הייתה בשנת 1983 בסרט "מקס דוגן חוזר", בזכות אביו, דונלד סאת'רלנד, שליהק אותו לסרט בו השתתף בעצמו. שנתיים לאחר מכן כבר כיכב בסרט "The Bay Boy" בבימויו של דניאל פרטי. בשנות ה-80 וה-90 שיחק במספר סרטים, ביניהם: "אקדוחנים צעירים" (1988), "אקדוחנים צעירים 2" (1990), "שלושת המוסקטרים" "אני והחבר'ה" (1986) בתפקידו של אייס. בשנת 2001 החל לככב בסדרה "24" בתור הסוכן ג'ק באואר שמציל את ארצות הברית מפני טרוריסטים. הסדרה הזניקה את הקריירה של סאת'רלנד והפכה אותו לשחקן מבוקש. ב-2006 זכה בפרס אמי על משחקו כשחקן ראשי בעונה החמישית של סדרת הדרמה "24", וזאת לאחר שהשתתף בטקס ארבע פעמים לפני כן אך לא זכה. סאת'רלנד חתם על חוזה עם רשת FOX שהפך אותו לשחקן היקר בעולם.[דרוש מקור] על פי החוזה שכרו לעונות 7–9 בסדרה 24 יעמוד על כ-40 מיליון דולר או כ-‏555,555 דולר לפרק. לבסוף בוטל ההסכם עקב החלטת רשת FOX שלא לחדש את 24 לעונה תשיעית. בשנת 2008 שיחק במותחן "מראות" בתפקיד בן קרסון. בשנת 2009, הוענק לו כוכב בשדרת הכוכבים בהוליווד. סאת'רלנד היה אורח בתוכנית שבה התארח גם אביו, דונלד סאת'רלנד. הוא הופיע בתוכנית בשנת 1998. סאתרלנד היה מובלט על העטיפה של מהדורת אפריל 2006 של הרולינג סטון, במאמר שכותרתו "לבד בחושך עם קיפר סאתרלנד". יש לו פרסומת ביפנית ל-CalorieMate, ביצוע פרודיה על דמותו ג'ק באואר. סאתרלנד מספק גם קריינות למסע הפרסום הנוכחי של חברת פורד מוטור של קנדה. באמצע השנה 2006, הוא עשה פרסומת לאפל. הוא גם דיבב את קולות המבוא למשחקי NHL ברשת Versus. הוא הופיע בפרסומות טלוויזיה ברזילאיות לסיטרואן C4. הוא גם היה קריין לפרסומת לבנק אוף אמריקה. הוא דיבב את קולו של סמל רובק במשחק הווידאו ‏ Call of Duty: World at War ‏ ואת סנייק (ביג בוס aka) ב-‏Metal Gear Solid V: Ground Zeroes ו-‏Metal Gear Solid V: The Phantom Pain, בהם הוא מחליף את השחקן דייוויד הייטר. סאת'רלנד הוא מפיק של The 1 Second Film. בשנת 2011, הוא ערך את הופעת הבכורה שלו בברודוויי ב-"עונת האליפות", יחד עם בריאן קוקס, ג'ים גפיגן, כריס נות' וג'ייסון פטריק. בשנת 2012 החל לשחק בתפקיד ראשי בסדרה "טאצ'" של רשת פוקס, בה סאת'רלנד משחק אב של ילד אילם ואובססיבי לגבי מספרים, שמסוגל לראות אירועים עתידיים באמצעותם. באמצעות המספרים הבן שולח את אביו למנוע מאירועים רעים להתרחש. ב-2014 סאת'רלנד חזר לגלם את ג'ק באואר בעונה התשיעית של 24. בשנת 2015 שיחק קיפר לצד אביו דונלד סאת'רלנד בסרט המערבון "נשכח" את דמותו של ג'ון הנרי, אקדוחן שחזר לבית אביו אחרי שנים של היעדרות. משנת 2016 עד ל-2019, שיחק סאת'רלנד בתפקיד הראשי של תומאס קירקמן בסדרת הטלוויזיה "השורד המיועד", אשר שודרה ברשת ABC. בשנת 2023 כיכב במותחן הריגול "מחילת הארנב" של שירות הזרמת המדיה "פרמאונט+"; שם גילם סאת'רלנד את דמותו של ג'ון וייר. סאתר'לנד היה נשוי לקמיליה קאת', אלמנתו של גיטריסט להקת הרוק שיקגו, טרי קאת' (אנ'), מ-1987 עד 1990. יש להם בת אחת, שרה סאת'רלנד (אנ') (נ' 1988). דרך נישואיהם, הוא הפך לאב חורג לבתה של קמיליה, מישל קאת', שיש לה שני בנים עם השחקן הסקוטי אדם סינקלייר (אנ'). שרה סאתרלנד היא שחקנית ובין היתר מוכרת בשל משחקה בסדרה "Veep". סאת'רלנד פגש את השחקנית ג'וליה רוברטס ב-1989, כאשר שיחקו יחד בסרט "קו הדממה" (אנ') משנת 1996. באוגוסט 1990, רוברטס וסאת'רלנד הודיעו על אירוסיהם, עם חתונה מתוכננת באולפן שיועדה ל-14 ביוני 1991. בעודו מאורס לרוברטס, סאת'רלנד נפגשה לכאורה עם רקדנית גו-גו בשם אמנדה רייס, שסיפרה את הסיפור לצהובון בפברואר 1991. סאת'רלנד הכחיש שניהל רומן עם רייס ואמר שהם נפגשו רק בגלל שהוא אהב לשחק ביליארד. שלושה ימים לפני התאריך המתוכנן לחתונתם, פרסמו סאת'רלנד ורוברטס הצהרה משותפת שהודיעה כי החתונה נדחתה וכי מדובר בהחלטה הדדית, מאוחר יותר אמרה רוברטס שהיא מתכוונת לבטל את האירוסין שלה עם סאת'רלנד, אבל הוא התקשר אליה קודם ואמר שהוא לא רוצה להתחתן איתה. היא גם אמרה שהיא בוטלה הרבה לפני "ימים לפני החתונה" כפי שטענה העיתונות אז. סאת'רלנד ורוברטס היו אמורים לשחק יחד בסרט המערבון "Renegades", שעבורו סאתרלנד היה אמור להרוויח כ-2.5 עד 3 מיליון דולר, עד שרוברטס נטשה את הפרויקט. בסוף שנות ה-90, רכש סאת'רלנד חווה בשטח של 360 דונם במונטנה. ב-29 ביוני 1996, סאת'רלנד התחתן עם קלי ווין. בני הזוג נפרדו בשנת 1999, והוא הגיש בקשה לגירושין בשנת 2004. הגירושין הסתיימו ב-16 במאי 2008. הוא יצא עם השחקנית בו דרק בשנת 2000. סאת'רלנד החל לצאת עם הדוגמנית והשחקנית סינדי ולה (אנ') מתישהו בשנת 2014, תוך שמירה על פרטיות מערכת היחסים שלהם עד שנת 2017 כשהתחילו להיראות יחד בפומבי. ולה וסאת'רלנד התארסו ב-2017. החל משנת 2019, הם מתגוררים בשכונת טולוקה לייק (אנ'), לוס אנג'לס. את הבית הוא מכר באוגוסט 2022, תמורת שמונה מיליון דולר. 2016 - Down in a Hole 2019 - Reckless 2022 - Bloor Street A Soldier's Sweetheart‏ (1998) - סרט טלוויזיה של שואוטיים 24 (2001–2014) 24: גאולה (2009) הווידוי (2011) טאצ' (2013-2012) השורד המיועד (2016–2019) הנמלט (2020) הגברת הראשונה (2022) מחילת הארנב (2023-הווה) מדיה וקבצים בנושא קיפר סאת'רלנד בוויקישיתוף קיפר סאת'רלנד, ברשת החברתית פייסבוק קיפר סאת'רלנד, ברשת החברתית אקס (טוויטר) קיפר סאת'רלנד, ברשת החברתית אינסטגרם קיפר סאת'רלנד, סרטונים בערוץ היוטיוב קיפר סאת'רלנד, במסד הנתונים הקולנועיים IMDb (באנגלית) קיפר סאת'רלנד, באתר AllMovie (באנגלית) קיפר סאת'רלנד, באתר Rotten Tomatoes (באנגלית) קיפר סאת'רלנד, באתר Box Office Mojo (באנגלית) קיפר סאת'רלנד, במסד הנתונים הקולנועיים KinoPoisk (ברוסית) קיפר סאת'רלנד, באתר ספוטיפיי קיפר סאת'רלנד, באתר AllMusic (באנגלית) קיפר סאת'רלנד, באתר MusicBrainz (באנגלית) קיפר סאת'רלנד, באתר דיזר קיפר סאת'רלנד, באתר Discogs (באנגלית) קיפר סאת'רלנד, באתר Songkick (באנגלית) יניר דקל, קיפר סאת'רלנד: רוצה סרט של '24' כל עוד אני רץ, באתר ynet, 17 בפברואר 2013 שירית גל, "לחזור ל-24? זה נשמע מטומטם, אז הסכמתי", באתר ynet, 1 במאי 2014 קיפר סאת'רלנד, באתר אנציקלופדיה בריטניקה (באנגלית)